Maar in 1914 word ook die nuwe siersteenskoolgeboue opgerig in die ontwerp van die sogenaamde “Milnerskole”. Dit is tans een van die oudste skole van hierdie ontwerp in ons omgewing. Die digter, C Louis Leipoldt was ’n mediese inspekteur van skole in Transvaal. Hy het die skool in 1917 besoek. In 1920 het die skool tot standerd 9 (graad 11) onderrig en is die sinkgeboue as houtwerkklasse gebruik.